|  |  |  |
| --- | --- | --- |
| **ΕΛΛΗΝΙΚΗ ΔΗΜOΚΡΑΤΙΑ**  **ΠΕΡΙΦΕΡΕΙΑ ΠΕΛΟΠΟΝΝΗΣΟΥ**  **ΓΕΝΙΚΗ ΔΙΕΥΘΥΝΣΗ**  **ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ,**  **ΠΕΡΙΒΑΛΛΟΝΤΟΣ & ΥΠΟΔΟΜΩΝ**  **ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ** | **ΕΡΓΟ:**  **ΧΡΗΜΑΤΟΔΟΤΗΣΗ:** | ***ΑΔΑ:*** *ΨΕΟΔ7Λ1-ΚΒΗ*  ***Τρίπολη,***  ***Αρ. Πρωτ.: 125807***  **«ΜΕΛΕΤΗ ΑΝΤΙΠΛΗΜΜΥΡΙΚΗΣ**  **ΠΡΟΣΤΑΣΙΑΣ Δ.Ε. ΜΑΝΤΙΝΕΙΑΣ»**    **Π.Δ.Ε.-ΣΑΜ926, 2020ΜΠ92600008** |

1. **ΠΕΡΙΛΗΨΗ ΔΙΑΚΗΡΥΞΗΣ**

Η Διεύθυνση Τεχνικών Έργων Περιφέρειας Πελοποννήσου προκηρύσσει «ανοικτή διαδικασία» επιλογής αναδόχου του άρθρου 27 του Ν.4412/2016 μέσω του Εθνικού Συστήματος Ηλεκτρονικών Δημοσίων Συμβάσεων με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας - τιμής για την μελέτη με τίτλο:

***«ΜΕΛΕΤΗ ΑΝΤΙΠΛΗΜΜΥΡΙΚΗΣ ΠΡΟΣΤΑΣΙΑΣ Δ.Ε. ΜΑΝΤΙΝΕΙΑΣ»,*** προϋπολογισμού **402.174,01** € (πλέον ΦΠΑ).

Αντικείμενο της σύμβασης αποτελεί η εκπόνηση της μελέτης οριοθέτησης και της μελέτης των έργων διευθέτησης των ρεμάτων του Μαντινειακού Πεδίου. Στο αντικείμενο της μελέτης περιλαμβάνονται οι απαιτούμενες τοπογραφικές αποτυπώσεις, η εκπόνηση των απαιτούμενων γεωλογικών μελετών και ερευνών και η αντίστοιχη μελέτη περιβαλλοντικών επιπτώσεων.

Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού από τον χώρο *«Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ) – Δημόσια Έργα»* της πύλης [www.promitheus.gov.gr](http://www.promitheus.gov.gr/) για τον ηλεκτρονικό διαγωνισμό με συστημικό κωδικό **180516.**

Ως ημερομηνία λήξης παραλαβής των προσφορών ορίζεται η **07-06-2021,** ημέρα **Δευτέρα** και ώρα **15:00.**

Ως ημερομηνία ηλεκτρονικής αποσφράγισης των προσφορών ορίζεται η **11-06-2021,** ημέρα **Παρασκευή** και ώρα **11:00 πμ.**

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών που αναφέρονται στο άρθρο 12.1 της Διακήρυξης και που είναι εγκατεστημένα σε:

α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Για τη συμμετοχή στον διαγωνισμό απαιτείται η κατάθεση εγγυητικής επιστολής ύψους **8.040,00** €και έχει χρόνο ισχύος μέχρι 06-08-2022. Ο χρόνος ισχύος των προσφορών είναι για διάστημα δεκατριών (13) μηνών από την ημερομηνία λήξης παραλαβής των προσφορών.

Η συνολική προθεσμία για την περαίωση του αντικειμένου της σύμβασης ορίζεται σε δεκαέξι (16) μήνες από την υπογραφή του συμφωνητικού. Ο καθαρός χρόνος ολοκλήρωσης του μελετητικού αντικειμένου ορίζεται σε δώδεκα (12) μήνες.

Η χρηματοδότηση της μελέτης προέρχεται από το Πρόγραμμα Δημοσίων Επενδύσεων, ΣΑΜΠ-926, με κωδικό 2020ΜΠ92600008.

Το αποτέλεσμα της δημοπρασίας θα εγκριθεί από την Οικονομική Επιτροπή της Περιφέρειας Πελοποννήσου (Προϊσταμένη Αρχή).

**Ο ΠΕΡΙΦΕΡΕΙΑΡΧΗΣ**

**ΠΑΝΑΓΙΩΤΗΣ Ε. ΝΙΚΑΣ**